ପ୍ରଧାନମନ୍ତ୍ରୀ ମୋଦିଙ୍କୁ ପାକିସ୍ତାନରୁ ମିଳିଲା ହତ୍ୟା ଧମକ ! - Prameya News7\nପ୍ରଧାନମନ୍ତ୍ରୀ ମୋଦିଙ୍କୁ ପାକିସ୍ତାନରୁ ମିଳିଲା ହତ୍ୟା ଧମକ !\n24/08/2019 at 9:07 AM\nନୂଆଦିଲ୍ଲୀ ୨୪|୮ଃ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ହତ୍ୟା ଧମକ । ସରାୟ ରୋହିଲ୍ଲାରେ ରହୁଥିବା ବିଜେପି ନେତାଙ୍କ ଓ୍ବାଟସଆପ୍ ନମ୍ବରରେ ଗୁରୁବାର ରାତିରେ ଏକ ମେସେସ ଆସିଥିଲା। ମେସେଜରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ହତ୍ୟା କରିବାକୁ ଧମକ ଦିଆଯାଇଥିବା ସୂଚନା ମିଳିଛି । ଧମକପୂର୍ଣ୍ଣ ମେସେଜ ପାକିସ୍ତାନର ଏକ ମୋବାଇଲ ନମ୍ବରରୁ ଆସିଥିବା ଜଣାପଡିଛି ।\nଏହାର ସୂଚନା ମିଳିବା ପରେ ଦିଲ୍ଲୀ ପୋଲିସ ତନାଘନା ଆରମ୍ଭ କରିଛି । ଏହି ଘଟଣାରେ ମାମଲା ରୁଜୁ କରାଯାଇ ସ୍ପେଶାସ ସେଲ୍ କୁ ଯାଞ୍ଚ ଦାୟିତ୍ବ ଦିଆଯାଇଛି । ପୋଲିସର ସୂଚନା ଅନୁସାରେ ସରାୟ ରୋହିଲ୍ଲାରେ ରହୁଥିବା ବିଜେପି ନେତା ପ୍ରାୟ କାମରେ କାଶ୍ମୀର ଯିବା ଆସିବା କରିଥାନ୍ତି । ଗୁରୁବାର ରାତିରେ ତାଙ୍କ ହ୍ବାଟସଆପ୍ ନମ୍ବରରେ ଏକ ଅଚିହ୍ନା ନମ୍ବରରୁ ମେସେଜ ଆସିଥିଲା । ଯେଉଁ ମେସେଜରେ ଜାମ୍ମୁକାଶ୍ମୀରରୁ ଧାରା ୩୭୦ ଉଚ୍ଛେଦ କରିବାକୁ ନେଇ ପ୍ରତିବାଦ କରାଯିବା ସହ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ହତ୍ୟା କରିବାକୁ ଧମକ ଦିଆଯାଇଥିଲା ।\nସଂପୃକ୍ତ ଭାଜପା ନେତା ହ୍ବାଟସଆପ୍ ରେ ଆସିଥିବା ମେସେଜର ସ୍କ୍ରିନଶଟ୍ ନେବା ସହ ସରାୟ ରୋହିଲ୍ଲା ଥାନାରେ ମାମଲା ରୁଜୁ କରିଥିଲେ । ମାମଲା ରୁଜୁ କରି ପୋଲିସ ଘଟଣାର ତଦନ୍ତ ଆରମ୍ଭ କରିଥିଲା । ତଦନ୍ତରୁ ଜଣାପଡିଛି ଯେ, ମେସେଜଟି ପାକିସ୍ତାନର ଏକ ମୋବାଇଲ ନମ୍ବରରୁ ଆସିଛି । ସ୍ପେଶାଲ ସେଲ୍ ଏହି ନମ୍ବର ସଂପର୍କରେ ଖୋଳତାଡ ଜାରି ରଖିଛି ।
